turjo4nis/wikipedia-bn-dump-20250701 huggingface dataset:
ফজলে রাব্বী

শহীদ ডা. মোহাম্মদ ফজলে রাব্বী (সেপ্টেম্বর ২২, ১৯৩২ - ডিসেম্বর ১৫, ১৯৭১) একজন বাংলাদেশি চিকিৎসক এবং ১৯৭১ সালের বাংলাদেশের মুক্তিযুদ্ধে শহীদ বুদ্ধিজীবী।

জন্ম ও শিক্ষাজীবন
ফজলে রাব্বীর জন্ম ১৯৩২ সালের ২২ সেপ্টেম্বর পাবনা জেলার পাবনা সদর থানার ছাতিয়ানী গ্রামে। তার বাবার নাম আফসার উদ্দিন আহমেদ এবং মায়ের নাম সুফিয়া খাতুন। তিনি ১৯৪৮ সালে পাবনা জেলা স্কুল থেকে মেধা তালিকায় বিশিষ্ট স্থান দখল করে মাধ্যমিক পাশ করেন এবং ভি.পি.আই ও জেলা ভিত্তিক বৃত্তি লাভ করেন। তার পরবর্তী শিক্ষাজীবন শুরু হয়  ঢাকা কলেজে। পরবর্তী  ১৯৫০ সালে  ঢাকা মেডিকেল কলেজে ভর্তি হন। সেখানে তিনি এমবিবিএস- এ প্রথম পার্ট পরীক্ষায় অ্যানাটমি ও ফার্মাকোলজিতে সম্মানসহ এমবিবিএস ফাইনালে শীর্ষস্থান অধিকার করে  ঢাকা বিশ্ববিদ্যালয়ের স্বর্ণপদক লাভ করেন। ১৯৫০-৫৫ সাল পর্যন্ত ছাত্র থাকাকালে প্রতিযোগিতামূলক পরীক্ষার মাধ্যমে প্রসেক্টর হন। ১৯৫৫-৫৬ সালে কমপালসারি ইন্টার্নিশিপ ট্রেনিং নেন।

জীবনী 

ডা. ফজলে রাব্বী ১৯৩২ সনের ২২ সেপ্টেম্বর পাবনা জেলার ছাতিয়ানী গ্রামে জন্মগ্রহণ করেন। তিনি পাবনা জেলা স্কুল থেকে ১৯৪৮ সনে মেট্রিক এবং ঢাকা কলেজ থেকে ১৯৫০ সনে আইএসসি পাশ করে ঢাকা মেডিকেল কলেজে ভর্তি হন। ১৯৫৫ সনে এমবিবিএস পাশ করে ১৯৫৬ সন পর্যন্ত- ঢাকা মেডিকেল কলেজ হাসপাতালে ইন্টার্নি চিকিৎসক হিসেবে কর্মরত ছিলেন। তিনি এমবিবিএস চূড়ান্ত পেশাগত পরীক্ষায় প্রথম স্থান অধিকার করে ঢাকা বিশ্ববিদ্যালয়ের ‘স্বর্ণপদক’ লাভ করেন। ১৯৬০ সনে তিনি ইউকের এডিনবরা থেকে এমআরসিপি ডিগ্রী লাভ করেন। তিনি ১৯৬৩ সনে দেশে ফিরে ঢাকা মেডিকেল কলেজের মেডিসিন বিভাগে সহযোগী অধ্যাপক হিসেবে যোগ দেন। ১৯৬৮ সনে তিনি মেডিসিন বিভাগে অধ্যাপক হিসেবে পদোন্নতি লাভ করেন। বিশিষ্ট হৃদরোগ বিশেষজ্ঞ শহীদ ডা. ফজলে রাব্বী ঢাকা মেডিকেল কলেজে অধ্যয়নকালেই ছাত্র রাজনীতিতে জড়িত ছিলেন এবং ৫২-র ভাষা আন্দোলনে সক্রিয়ভাবে অংশগ্রহণ করেছিলেন।

১৯৭১ সনের ১৫ই ডিসেম্বর বিকেলে পাকবাহিনীর কয়েকজন সৈন্যসহ রাজাকার-আলবদরদের কয়েকটি দল ডা. ফজলে রাব্বীকে তার সিদ্ধেশ্বরী বাসভবন থেকে তুলে নিয়ে যায় এবং রায়েরবাজার বধ্যভূমিতে নির্মমভাবে হত্যা করে। ১৮ই ডিসেম্বর দিনের বেলায় শহীদ ডা. ফজলে রাব্বীর ক্ষত-বিক্ষত মৃতদেহ উদ্ধার করা হয়।

গবেষণা 
প্রফেসর ফজলে রাব্বী একজন চিকিৎসাবিজ্ঞানী ছিলেন। উপমহাদেশের অসংখ্য মানুষ তার কাছে দুরারোগ্য রোগের চিকিৎসার জন্য আসতেন। মেডিসিনের উপর তার গবেষণা পত্র ব্রিটিশ মেডিকেল জার্নাল এবং ল্যান্সেট এ প্রকাশিত হয়। এসব গবেষণা পত্রের মধ্যে রয়েছে "A Case of Congenital Hyperbilirubinaemia (Dubin-Johnson Syndrome) in Pakistan"  এবং "Spirometry in Tropical Pulmonary Eosinophilia"।

পুরস্কার ও সম্মাননা

১৯৭২ সালে তার নামে ঢাকা মেডিকেল কলেজের একটি হলের  নামকরণ করা হয় শহীদ ডাঃ ফজলে রাব্বি হল। তার নামানুসারে শহীদ ডা. ফজলে রাব্বি পার্ক এর নামকরণ করা হয়েছে।

তথ্যসূত্র

বহিঃসংযোগ

১৯৩২-এ জন্ম
১৯৭১-এ মৃত্যু
বাংলাদেশী চিকিৎসক
১৯৭১-এ শহীদ বুদ্ধিজীবী
বাংলাদেশী শিক্ষায়তনিক
ঢাকা মেডিকেল কলেজের প্রাক্তন শিক্ষার্থী
বাংলাদেশী মানবতাবাদী
পাবনা জেলার ব্যক্তি
ঢাকা কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
বাংলাদেশের স্বাধীনতা যুদ্ধে নিহত ব্যক্তি
বাংলাদেশী সক্রিয় কর্মী
বাংলাদেশী বিজ্ঞানী
বাংলাদেশী ধর্মনিরপেক্ষবাদী
বাংলাদেশে খুন হওয়া ব্যক্তি
উইলিয়াম জন ভার্জিন

উইলিয়াম জন ভার্জিন (১৬ ডিসেম্বর ১৯০৫ - ১৮ অক্টোবর ১৯৯৭) ব্রিটিশ সেনাবাহিনীর ইন্ডিয়ান মেডিকেল সার্ভিসের একজন মেজর ছিলেন। তিনি ঢাকা মেডিকেল কলেজের প্রতিষ্ঠাকালীন অধ্যক্ষ ছিলেন।

জন্ম 
ভার্জিন ১৬ ডিসেম্বর ১৯০৫ সালে জন্মগ্রহণ করেন।

কর্মজীবন 
ডব্লিউ জে ভার্জিন ছিলেন ব্রিটিশ সেনাবাহিনীর ইন্ডিয়ান মেডিকেল সার্ভিসের একজন মেজর। পেশাগত জীবনে তিনি ছিলেন একজন অর্থোপেডিক সার্জন। তিনি ইন্ডিয়ান মেডিকেল সার্ভিসে লেফটেন্যান্ট হিসেবে ১ অগাস্ট, ১৯৩৩ সালে এবং ১৭ ফেব্রুয়ারি ১৯৩৬ এ ক্যাপ্টেন পদে উন্নীত হন। তিনি ১ অগাস্ট, ১৯৪৩ এ মেজর পদে পদোন্নতি লাভ করেন। দ্বিতীয় বিশ্বযুদ্ধ ১৯৪৫ সালে তিনি ঢাকার সিভিল সার্জন হিসেবে দায়িত্বপ্রাপ্ত হন। যুদ্ধ শুরুর আগে ১৯৩৯ সালের প্রস্তাবনার প্রেক্ষিতেই ১৯৪৫ সালে ঢাকায় একটি মেডিকেল কলেজ স্থাপনের ব্যাপারে আলাপ আলোচনা শুরু হয়। ভার্জিন এই বিষয়ক কমিটির প্রধান নিযুক্ত হন। ১৯৪৬ সালে ঢাকা মেডিকেল কলেজ যাত্রা শুরু করলে তিনি এর প্রথম অধ্যক্ষের দায়িত্ব লাভ করেন। তিনি ১৯৪৬ সালের ১ জুলাই থেকে ১৯৪৭ সালের ১৪ আগস্ট পর্যন্ত ঢাকা মেডিকেল কলেজের প্রথম অধ্যক্ষ হিসেবে দায়িত্ব পালন করেন। তিনি ঢাকা মেডিকেল কলেজ হাসপাতালের প্রথম তত্ত্বাবধায়ক এবং ঢাকা বিশ্ববিদ্যালয়ের চিকিৎসা অনুষদের প্রথম ডীন হিসেবে দায়িত্বপালন করেন। ১৯৪৬ সালের ২১ ডিসেম্বরে তাঁর ওপর ঢাকা কেন্দ্রীয় কারাগারের চিকিৎসা কর্মকর্তার কার্যালয়ের দায়িত্বও ন্যস্ত করা হয়।

দেশবিভাগের পর তিনি পাঞ্জাবের লুধিয়ানায় বদলী হন। পরবর্তীতে তিনি লিভারপুল বিশ্ববিদ্যালয়ের জ্যেষ্ঠ গবেষণা সহকারী হিসেবে অস্থিশল্যবিদ্যা বিভাগে যোগদান করেন।

শেষ জীবনে তিনি কানাডার অন্টারিওতে বসবাস করতেন। ভারতে থাকাকালীন তাঁর ব্যক্তিগত অভিজ্ঞতা নিয়ে The India I Knew: Experiences of a Canadian Orthopaedic Surgeon over 50 years বইটি ১৯৮৮ সালে টরেন্টো থেকে প্রকাশিত হয়।

তথ্যসূত্র 

১৯০৫-এ জন্ম
১৯৯৭-এ মৃত্যু
ইংরেজ চিকিৎসক
টরন্টো বিশ্ববিদ্যালয়ের প্রাক্তন শিক্ষার্থী
ঢাকা মেডিকেল কলেজের অধ্যক্ষ
ঢাকা বিশ্ববিদ্যালয়ের শিক্ষক
প্যানথেরা

প্যানথেরা ফেলিডি পরিবারের অন্তর্ভুক্ত একটি গোত্র। বাঘ, সিংহ, চিতাবাঘ,  জাগুয়ার ও তুষার চিতা— এই পাঁচটি প্রাণী প্যানথেরা গণের অন্তর্ভুক্ত।

প্রজাতি ও উপপ্রজাতি

বাঘ 
প্যানথেরা গনটির রয়েছে নিম্নোক্ত বাঘের প্রজাতি ও উপপ্রজাতিগুলো। 
 Panthera tigris বাঘ 
 দক্ষিণ চীন বাঘ
 P. t. sumatrae
 বাংলা বাঘ 
 মালয় বাঘ
 ইন্দোচীন বাঘ
 সাইবেরিয়ার বাঘ
 কাস্পিয়ান বাঘ †
 বালির বাঘ †
 জাভার বাঘ Javan tiger †
 Panthera tigris acutidens †

 Panthera tigris trinilensis Trinil tiger †

সিংহ 
প্যানথেরা গণে রয়েছে নিম্নোক্ত সিংহের প্রজাতি ও উপপ্রজাতিগুলো।
 Panthera leo সিংহ
 Panthera leo persica এশীয় সিংহ
 Panthera leo leo African lion including:
 P. l. senegalensis West African lion
 P. l. massaica Masai lion
 P. l. azandica Congo lion
 P. l. bleyenberghi Southwest African lion or Katanga lion
 P. l. krugeri Transvaal lion
 P. l. barbarica Barbary lion extinct in the wild
 P. l. melanochaita Cape lion †
 Panthera leo sinhaleyus Sri Lanka lion or Ceylon lion †
 Panthera leo spelaea Eurasian cave lion †
 Panthera leo fossilis Early Middle Pleistocene European cave lion †
 Panthera leo atrox American lion or North American cave lion †

জাগুয়ার 
প্যানথেরা গণে রয়েছে নিম্নোক্ত জাগুয়ারের প্রজাতি ও উপপ্রজাতিগুলো।
 Panthera onca জাগুয়ার
 Panthera onca hernandesii Central American jaguar
 Panthera onca onca Coastal jaguar
 Panthera onca palustris Southern jaguar
 Panthera onca gombaszoegensis ইউরোপীয় জাগুয়ার †
 Panthera onca augusta Pleistocene North American jaguar †
 Panthera onca mesembrina Pleistocene South American jaguar †

চিতাবাঘ/ Leopard 
প্যানথেরা গণে রয়েছে নিম্নোক্ত চিতাবাঘ গুলোর প্রজাতি ও উপপ্রজাতিগুলো।

 Panthera pardus leopard
 Panthera pardus pardus আফ্রিকান লেপার্ড
 Panthera pardus orientalis আমুর লেপার্ড
 Panthera pardus melas জাভান লেপার্ড
 Panthera pardus nimr আরবীয় লেপার্ড
 Panthera pardus saxicolor পার্শী লেপার্ড, including P. p. tulliana Anatolian leopard
 Panthera pardus fusca দেশি লেপার্ড
 Panthera pardus kotiya শ্রীলঙ্কান লেপার্ড
 Panthera pardus delacouri ইন্দোচায়নিজ লেপার্ড
 Panthera pardus japonensis উত্তর চিনা লেপার্ড
 Panthera pardus begoueni †
 Panthera pardus sickenbergi †
 Panthera pardus antiqua †
 Panthera pardus spelaea European Ice Age leopard †

তুষারচিতা/ Snow Leopard  
বৈজ্ঞানিক নাম 
Panthera uncia,
যা পূর্বে Uncia uncia নামে  ছিল পরিচিত ছিল।
বর্তমান এর আধুনিক গবেষণায় একে
Panthera গণের অধীনে রাখা হয়েছে। এরা অন্যান্য বড় বেড়ালের তুলনায় বাঘের সাথে বেশি ঘনিষ্ঠভাবে সম্পর্কিত।

বিলুপ্ত বা ফসিল 

প্যানথেরা গোত্রটির যেসব প্রজাতি বিলুপ্ত সেগুলোর ফসিলের দ্বারা প্রাপ্ত অবিন্যস্ত প্রজাতিসমূহ:
 Panthera blytheae - prehistoric relative of snow leopard
 Panthera crassidens – probably identical with another felid taxon
 Panthera palaeosinensis – Pleistocene pantherine, probably ancestral to the tiger
 Panthera schaubi - probably not a pantherine, but a relative of the cougar
 Panthera schreuderi – prehistoric cat, probably junior synonym of European jaguar
 Panthera toscana Tuscany lion or Tuscany jaguar – probably junior synonym of European jaguar
 Panthera youngi – a prehistoric Chinese lion-like cat
 Panthera zdanskyi - prehistoric relative of tiger

আরও তথ্য প্রয়োজন

তথ্যসূত্র 

বাঘ
প্যানথেরা
চিতাবাঘ

{{taxobox
| name = চিতাবাঘ
| fossil_range = 
| image = African leopard male (cropped).jpg 
| image_caption = Male African leopard in Maasai Mara National Reserve, Kenya
| status = VU
| status_system = IUCN3.1
| status_ref = 
| subdivision_ranks = Subspecies
| subdivision = *আফ্রিকান চিতাবাঘ
ভারতীয় চিতাবাঘ
জাভা চিতাবাঘ
| range_map = Leopard distribution.jpg
| range_map_caption = Present and historical distribution of the leopard
| synonyms =
|phylum=কর্ডাটা|classis=স্তন্যপায়ী|ordo=শ্বাপদ বর্গ|familia=ফেলিডি|genus=প্যানথেরা|species=প্যা.পার্ডাস|regnum=প্রাণী}}চিতাবাঘ (Panthera pardus) বিড়াল গোত্রের অন্তর্গত এক প্রজাতির শ্বাপদ। সাহারা-নিম্ন আফ্রিকার বিস্তীর্ণ এলাকাজুড়ে চমৎকার এ প্রাণীটি দেখা যায়। আবাসস্থল ধ্বংস, শিকারের অভাব আর চোরাশিকারের ফলে সারা দুনিয়ায় প্রজাতিটি আশঙ্কাজনক হারে কমে আসছে। সে কারণে বন্যপ্রাণী সংরক্ষণ বিষয়ক সংস্থা আইইউসিএন চিতাবাঘকে প্রায়-বিপদগ্রস্ত বলে ঘোষণা করেছে। হংকং, সিঙ্গাপুর, কুয়েত, সিরিয়া, লিবিয়া ও তিউনিসিয়ায় চিতাবাঘ আজ আঞ্চলিকভাবে বিলুপ্ত।বাংলাদেশে এটি বিলুপ্তি প্রায় প্রানী প্যানথেরা গণের মোট চারটি বড় বিড়ালের  মধ্যে চিতাবাঘই সবচেয়ে ছোট; অন্য তিনটি হল বাঘ, সিংহ ও জাগুয়ার।।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

 বর্ণনা 

বৃহদাকার ও বলিষ্ঠ এই বিড়াল জাতীয় প্রাণিটির দেহ সরু, লেজ দীঘল এবং পদচতুষ্টয় হ্রস্বাকৃতির হয়ে থাকে। মাথাসহ দেহের দৈর্ঘ্য ১৬০ সেন্টিমিটার ও লেজ ১০০ সেন্টিমিটার পর্যন্ত হয়ে থাকে। পুরুষ চিতাবাঘের শরীর মাদী চিতাবাঘের তুলনায় বৃহদাকার। মাদী চিতাবাঘের ওজন ১৭ থেকে ৫৮ কিলোগ্রাম এবং পুরুষ চিতাবাঘের ওজন ৩১ থেকে ৬৫ কিলোগ্রাম অবধি পাওয়া গেছে। চিতাবাঘের কান গোলাকৃতি। কানের পশ্চাৎদেশ কৃষ্ণাভ যাতে সাদা ছোপ রয়েছে।  মস্তক তুলনামূলকভাবে ক্ষুদ্রকার, উত্তল। পিষ্ঠদেশ খাটো, কোমল। এর লোম মসৃণ, খাটো। রঙ স্বর্ণাভ থেকে পিঙ্গল কিংবা কমলা-তামাটে হয়ে থাকে। দেহপার্শ্বের তুলনায় পশ্চাৎদেশ কিছুটা কালচে। সারা শরীরে কালো ছোপ থাকায় একে চিত্রল দেখায়। দেহতল এবং পদদেশ সাদাটে। চিতাবাঘের গাত্রবর্ণে কালচে ভাব থাকলেও অধিকাংশ এলাকা বাদামী।Panthera pardus

চিতাবাঘের বৈজ্ঞানিক নাম Panthera pardus (Linnaeus, 1758) আর চিতার বৈজ্ঞানিক নাম Acinonyx jubatus''' (Schreber, 1775)। ব্যতিক্রম প্রজাতি ছাড়াও দু’টি প্রাণীর মধ্যে উল্লেখযোগ্য বৈশিষ্টগত পার্থক্য হচ্ছে চিতার গায়ে কালো ছোপ থাকে, আর চিতাবাঘের গায়ে কালো ছোপ থাকলেও তা অনেকটা বলায়াকৃতির। অধিকন্তু চিতা রোগা ও লম্বাটে আর চিতাবাঘ বাঘের ন্যায় তুলনামূলকভাবে মোটাসোটা শরীরের।

তথ্যসূত্র

আরও দেখুন 
 সিংহ
 বাঘ
 বিড়াল

বহিঃসংযোগ 

 The Animal Files: Leopard
 Leopards: wild-cat.org—Anthology about research and conservation of leopards in Africa

স্তন্যপায়ী প্রাণী
আফ্রিকার প্রাণিকুল
আফ্রিকার স্তন্যপায়ী
বাংলাদেশের স্তন্যপায়ী
ভারতের স্তন্যপায়ী
গণতান্ত্রিক কঙ্গো প্রজাতন্ত্রের জাতীয় প্রতীক
সোমালিয়ার জাতীয় প্রতীক
১৭৫৮-এ বর্ণিত স্তন্যপায়ী
কার্ল লিনিয়াস কর্তৃক নামকরণকৃত ট্যাক্সা
প্যানথেরা
চিতা

চিতা (Acinonyx jubatus) ফেলিডি পরিবারের অন্তর্ভুক্ত একটি স্তন্যপায়ী প্রাণী। এটি অ্যাসিনোনিক্স গোত্রের অন্তর্ভুক্ত। চিতা পৃথিবীর দ্রুততম স্থলচর প্রাণী। চিতাবাঘ ও চিতা এক নয়।

গতিবেগ 
চিতা ৯০-১১০ কি.মি./ঘণ্টা গতিবেগে ছুটতে পারে। এদের ত্বরণ মারাত্বক। মাত্র ৩ সেকেন্ডে এদের গতিবেগ ০ থেকে ৯০ কি.মি./ঘণ্টা পর্যন্ত হতে পারে।

চিত্রশালা

তথ্যসূত্র 

আফ্রিকার প্রাণিকুল
১৭৭৫-এ বর্ণিত স্তন্যপায়ী
আফ্রিকার স্তন্যপায়ী
এশিয়ার স্তন্যপায়ী
কর্ডাটা

কর্ডাটা (Chordata) বলতে মেরুদণ্ডী প্রাণী (Vertebrata) জাতীয় সমস্ত প্রজাতি এবং অমেরুদণ্ডী প্রাণীর (Invertebrata) অন্তর্ভুক্ত বিশেষ কিছু প্রাণীগোষ্ঠীকে বোঝায়। গ্রিক শব্দ chorde-এর অর্থ "রজ্জু" বা "বাদ্যযন্ত্রের তন্ত্রী"। এই পর্বভুক্ত প্রাণীদের জীবনচক্রের কোনো না কোনো দশায় নোটোকর্ড নামক একটি স্থিতিশীল অঙ্গ থাকে যার গঠনও দড়ির অনুরূপ। তাই এই পর্বের নাম "কর্ডাটা"। আবার লাতিন corda শব্দের অর্থ "রজ্জু" আর গ্রিক ata শব্দের অর্থ বহন করা। মেরুদণ্ডী প্রাণীদেহে এই নোটোকর্ডই বয়ঃপ্রাপ্ত অবস্থায় মেরুদণ্ডের সৃষ্টি করে। কর্ডাটা পর্বে প্রজাতির সংখ্যা ৬৮,৬২৯ টি এবং বাংলাদেশে এদের প্রজাতি সংখ্যা ১,৬১১ টি।কার্ডটা পর্বে ৩ টি উপপর্ব আছে।

যেসব প্রাণীদের জীবনে কোন না কোন পর্যায়ে পৃষ্ঠ-মধ্যরেখা বরাবর দণ্ডাকার ও স্থিতিস্হাপক "নটোকর্ড" থাকে তাদের কর্ডাটা বলে।

কর্ডাটার ভাগ
কর্ডাটা একটি পর্ব। একে তিনটি উপপর্বে ভাগ করা হয়েছে, যথা-ইউরোকর্ডাটা, সেফালোকর্ডাটা, ভার্টিব্রাটা বা ক্রেনিয়েটা। ভার্টিব্রাটা উপপর্বকে দুটি অধিশ্রেণিতে ভাগ করা হয়েছে, যথা-অ্যাগনাথা এবং ন্যাথোস্টোমাটা। উপপর্ব 
নেথোস্টোমাটাকে ছয়টি শ্রেণিতে ভাগ করা হয়েছে, যথা-কনড্রিকথিস, অসটিকথিস, অ্যাম্ফিবিয়া, রেপ্টিলিয়া, অ্যাভিস ও ম্যামালিয়া।

তথ্যসূত্র

বহিঃসংযোগ 

 
প্রাণিবিজ্ঞান
আর্নস্ট হেকেল কর্তৃক নামকরণকৃত ট্যাক্সা
মেরু ভালুক

মেরু ভালুক বা ধলা ভালুক (বৈজ্ঞানিক নাম Ursus maritimus) হলো এক প্রজাতির ভালুক। এটি পৃথিবীর বৃহত্তম শ্বাপদ। এরা মাংসাশী প্রাণী। একটি পুরুষ মেরু ভালুকের ওজন ৪০০-৬৮০ কেজি পর্যন্ত হতে পারে, অন্যদিকে একটি মাদী মেরু ভালুকের ওজন হয় একটি পুরুষ মেরু ভালুকের প্রায় অর্ধেক। উত্তর মেরুর বিভিন্ন জায়গায় এই ভালুক পাওয়া যায়। এই ভালুক সাদা রঙের হয়। বিশ্ব উষ্ণায়নের কারণে এই ভালুক বিপন্ন।

খাদ্য 

বিভিন্ন জলচর ও স্থলজ প্রাণী, 
যেমন, বিভিন্ন প্রজাতির শীল এদের খাদ্য। এছাড়াও মৃত তিমি সহ হরেক রকম মাংসাদি এরা খায়। এরা অন্যান্য ভালুক দের মত আধা নিরামিষাশী নয়। এরা পুরোপুরি ভাবে মাংসাশী। অর্থাৎ মাংসাদি বস্তুই এর খাবার। এদের প্রিয় খাদ্যের তালিকায় রয়েছে সিল,   সি লায়ন, পাখি (ইগল,বাস)

বাসস্থান 

উত্তর মেরুতে এদের দেখা মেলে। উত্তর মেরুর Arctic Circle এ এদের মূলত দেখা যায়। এরা এ অঞ্চল এর হীমশীতল পরিবেশে বাঁচার জন্য একদম উপোযোগি।

অভিযোজন 

এদের চামড়া পুরু। এদের লোম সাদা। এদের চামড়ার নিচে পুরু চর্বিস্তর থাকে।

চিত্রশালা

মেরু ভাল্লুকের লোমের ধরন  এদের লোম সাদা মোটা এবং খুবই ঘন হয়ে থাকে। এই লোমই তাদের প্রচন্ড শীত অথবা ঠান্ডা থেকে বাঁচায়।

তথ্যসূত্র

বহিঃসংযোগ 
 Biodiversity Heritage Library bibliography for Ursus maritimus
 National Wildlife Federation's Polar Bear Page
 Photos, facts, videos from Polar Bears International which funds population, preservation and DNA studies of the polar bear
 ARKive - images and movies of the polar bear (Ursus maritimus)
 Smithsonian National Museum of Natural History species account-Polar Bear 
 USGS Polar Bear Studies
 Map of polar bear ranges and denning areas in Nunavut from Nunavut Planning Commission

স্তন্যপায়ী প্রাণী
মেরু অঞ্চলের প্রাণী
চতুষ্পদী প্রাণী
বন্যপ্রাণী
১৭৭৪-এ বর্ণিত স্তন্যপায়ী
শীর্ষ খাদ্যশিকারী প্রাণী
সামুদ্রিক স্তন্যপায়ী প্রাণী
শ্রেণি (জীববিদ্যা)

শ্রেণি হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা পর্বের নিচে ও বর্গের উপরে অবস্থান করে। শ্রেণিবিন্যাসের ক্রমটি হচ্ছে জগত, বিভাগ, শ্রেণি, বর্গ, গোত্র, গণ ও প্রজাতি। অন্যান্য ধাপের মত শ্রেণির ও উপধাপ রয়েছে যা উপশ্রেণি নামে পরিচিত।

প্রাণিবিজ্ঞান থেকে উদাহরণ

তথ্যসূত্র

জীববিজ্ঞান
জীববিজ্ঞান পরিভাষা
উদ্ভিদবিদ্যাগত নামাবলী
পর্ব (জীববিজ্ঞান)

পর্ব হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা জগৎের নিচে ও শ্রেণীর উপরে অবস্থান করে।

প্রাণী জগতের পর্ব
প্রাণী জগতের পর্বসমূহকে দুুুুটি ভাগে বিভক্ত করা যায়। যথা

১. মেজর ফাইলা বা প্রধান পর্ব ।

২. মাইনর ফাইলা বা গৌণ পর্ব।

প্রধান পর্ব 
মুুুখ্য পর্ব মোট ৯টি।  এগুলো হল:

পরিফেরা - (Porifera)
নিডারিয়া  -  (Cnidaria)

প্লাটিহেলমিনথেস - (Platyhelminthes)
নেমাটোডা - (Nematoda)
অ্যানেলিডা - (Annelida)
আর্থ্রোপোডা -  (Arthropoda)
মলাস্কা - (Mollusca)
একাইনোডারমাটা - (Echinodermata) 

কর্ডাটা - (Chordata)

গৌণ পর্ব 
অবশিষ্টগুলো গৌণ। এদের সংখ্যা প্রায় ২৫ টি। সেগুলো হল:
প্রোটোজোয়া (Protozoa )
মেসোজোয়া (Mesozoa )
টেনোফোরা (Ctenophora)
রিনকোসিলা (Rhynchocoela)
এনটোপ্রোক্টা (Entoprocta )
একটোপ্রোক্টা (Ectoprocta )
একান্থোসেফালা (Acanthocephala )
নেমাটোমরফা (Nematomorpha)
গ্যাস্ট্রোট্রিকা (Gastrotricha )
কাইনোরিং কা (Kinorhyncha )
ব্রাকিওপোডা(Brachiopoda )
ফোরোনিডা(Phoronida)
কিটোগন্যাথা(Chaetognatha)
প্রিয়াপুলিডা(Priapulida)
সাইপুনকুলিডা(sipunculida)
একাইউরয়ডিয়া(Echiuroidea)
পোগোনোফোরা(Pogonophora)
লরিসিফেরা (Loricifera)
প্লাকোজোয়া (placozoa)
হেমিকর্ডাটা (Hemichordata)
ন্যথোস্টোমুলিডা (Gnathostomulida)
টারডিগ্রাডা (Tardigrada)
সাইক্লিওফোরা(çycliophora)
রোমবোজোয়া। (Rhombozoa)
রটিফেরা (Rotifera)

তথ্যসূত্র 

জীববিজ্ঞান
বৈজ্ঞানিক শ্রেণিবিন্যাস
বর্গ (জীববিদ্যা)

বর্গ হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা শ্রেণীর নিচে ও গোত্রের উপরে অবস্থান করে।

জার্মান উদ্ভিদবিজ্ঞানী আউগুস্টুস কুইরিনুস রিভিনুস ১৬৯০-এর দশকে উদ্ভিদের শ্রেণীকরণ করেন ও এ নিয়ে ধারাবাহিক কিছু রচনা প্রকাশিত করেন। সেখানেই প্রথমবারের মত শ্রেণিবিন্যাসের আলাদা ধাপ হিসেবে "বর্গ" ধারণাটি প্রথম ব্যবহার করা হয়। পরবর্তীতে সুয়েডীয় জীববিজ্ঞানী কার্ল লিনিয়াস ১৭৩৫ সালে তার সিস্তেমা নাতুরায়ে গ্রন্থে উদ্ভিদ ও প্রাণীজগতের শ্রেণীকরণ করতে গিয়ে "বর্গ" ধারণাটিকে সমন্বিতভাবে সর্বত্র প্রয়োগ করেন।

জীববিজ্ঞান
উদ্ভিদবিদ্যাগত নামাবলী
প্রাণিবৈজ্ঞানিক নামাবলী
টুনা (মাছ)

টুনা হচ্ছে স্কমব্রিডি পরিবারের বিভিন্ন প্রজাতির খাদ্যোপযোগী সামুদ্রিক মাছ। পাঁচটি বর্গে টুন্নিনি পনেরটি প্রজাতিতে বিভক্ত।

ব্যুৎপত্তি
"টুনা" শব্দটি শেষ পর্যন্ত প্রাচীন গ্রিকের মধ্য লাতিন রূপ থুনাস থেকে উদ্ভূত: θύννος, রোমানাইজড: (থ্যাননোস), লিট। 'টুনি-ফিশ' - যা ঘুরে দেখা যায় θύνω (থানা) থেকে প্রাপ্ত, "ভিড়, ডার্ট বরাবর" "

তবে ইংরেজিতে টুনা শব্দের তাৎক্ষণিক উৎস হল আমেরিকান স্প্যানিশ <স্প্যানিশ অ্যাটন <আন্দালুসিয়ান আরবি এট-টান, আল-টান التون [আধুনিক আরবি التن] থেকে একীভূত: 'টুনা ফিশ' <উপরে বর্ণিত গ্রিকো-ল্যাটিন থানুস [৮] ]

তথ্যসূত্র

গ্রন্থপঞ্জি 
 Clover, Charles. 2004. The End of the Line: How Overfishing Is Changing the World and What We Eat. Ebury Press, London. 
 FAO: Species Catalog Vol. 2 Scombrids of the World. FAO Fisheries Synopsis No. 125, Volume 2. FIR/S125 Vol. 2.
 FAO: Review of the state of world marine fishery resources: Tuna and tuna-like species – Global, 2005 Rome.
 Majkowski, Jacek (1995) "Tuna and tuna-like species" In: Review of the state of world marine fishery resources, FAO Fisheries technical paper 457, FAO, Rome. .
 Majkowski J, Arrizabalaga H, Carocci F and Murua H (2011) "Tuna and tuna-like species"  In: Review of the state of world marine fishery resources, pages 227–244, FAO Fisheries technical paper 569, FAO, Rome. .
 Standard of Identity for Canned Tuna (United States), Code of Federal Regulations: 21 CFR 161.190 – Canned tuna.
 Viñas J and Tudela S (2009)  "A validated methodology for genetic identification of tuna species (genus Thunnus)" PLoS One, 4(10): e7606.

বহিঃসংযোগ

 Bluefin Tuna, Chinese Cobra and Others Added to Red List of Threatened Species, Scientific American, November 18, 2014
 How Hot Tuna (and Some Sharks) Stay Warm National Science Foundation, October 27, 2005

বাণিজ্যিক মাছ
ক্রীড়ামোদী মাছ
তৈলাক্ত মাছ
স্কমব্রিডি
আহাগ্‌গার পর্বতশ্রেণী

আহাগ্‌গার পর্বতশ্রেণী () দক্ষিণ আলজেরিয়ার সাহারা মরুভূমির কেন্দ্রে অবস্থিত একটি মালভূমি অঞ্চল। এটি কর্কট ক্রান্তির বরাবর অবস্থিত। এটি একটি ঊষর, মরুময়, পাথুরে উচ্চভূমি অঞ্চল, যার গড় উচ্চতা ৯০০ মিটার। তাহাত পর্বত এর সর্বোচ্চ বিন্দু, যার উচ্চতা সমুদ্র সমতল থেকে ২,৯০৮ মিটার। পর্বতমালাটির দক্ষিণ-পশ্চিম প্রান্তে মরূদ্যান শহর তামানরাসেত অবস্থিত।

বর্তমানে আহাগ্‌গার পর্বতশ্রেণী আলজেরিয়াতে পর্যটকদের জন্য একটি অন্যতম আকর্ষণ। এখানে ১৯৮৭ সালে একটি জাতীয় উদ্যান প্রতিষ্ঠা করা হয়।

তথ্যসূত্র 

আফ্রিকার পর্বতশ্রেণী
আলজেরিয়ার ভূগোল
জিব্রাল্টার প্রণালি

জিব্রাল্টার প্রণালি () পূর্বে ভূমধ্যসাগরকে পশ্চিমে আটলান্টিক মহাসাগরের সাথে সংযোগকারী সমুদ্র প্রণালি। এটি উত্তর আফ্রিকা দক্ষিণ-পশ্চিম ইউরোপের আইবেরীয় উপদ্বীপ থেকে পৃথক করেছে। ভৌগোলিক স্থানাঙ্ক : ৩৫°৫৮′১৮″উত্তর ৫°২৯′০৯ পশ্চিম″। এই প্রণালির উত্তর দিকে স্পেন এবং ব্রিটিশ শাসিত জিব্রাল্টার। আর দক্ষিণাংশে রয়েছে আফ্রিকার মরক্কো এবং সেউটা নামক স্প্যানিশ অঞ্চল।
প্রণালিটি ৬০ কিলোমিটার দীর্ঘ এবং এর প্রস্থ অবস্থানভেদে ১৩ থেকে ৩৯ কিলোমিটার হতে পারে। প্রণালির মধ্য দিয়ে একটি ৮ কিলোমিটার প্রশস্ত ও ৩০০ মিটার গভীর চ্যানেল চলে গেছে।

জিব্রাল্টার প্রণালি দিয়ে অনবরত আটলান্টিক মহাসাগর থেকে পানি ভূমধ্যসাগরে প্রবেশ করছে এবং পশ্চিমমুখী একটি অন্তঃপ্রবাহ ভূমধ্যসাগরের লবণাক্ত পানি আটলান্টিক মহাসাগরে বয়ে নিয়ে যাচ্ছে।

 
জিব্রাল্টার প্রণালির পূর্ব প্রান্তে "হার্কিউলিসের স্তম্ভসমূহ" নামের একজোড়া শৈলান্তরীপ রয়েছে। উত্তরেরটি জিব্রাল্টারের শিলা এবং দক্ষিণেরটি জাবাল মুসা নামে পরিচিত।

নামকরণ 
আফ্রিকা ও ইউরোপের মাঝামাঝি এই এলাকাটি ঐতিহাসিকভাবে অনেক আগে থেকেই আক্রমণ ও প্রতিরক্ষার কৌশলে গুরুত্বপূর্ণ ছিল। ৭১১ খ্রিষ্টাব্দে আরব সেনাপতি তারিক জিব্রাল্টার পাহাড়টি দখল করেন। এখানেই ঘাঁটি করে আক্রমণ চালান স্পেনের অন্যান্য এলাকায়। তার নাম থেকেই নাম থেকেই ‘জাবাল আল তারিক’ বা 'তারিকের পাহাড়' নামকরণ করা হয়। এই নামটি পরিবর্তিত হয়ে জিব্রাল্টার নামধারণ করেছে।

তথ্যসূত্র

আফ্রিকার প্রণালি
জিব্রাল্টার-স্পেন সীমান্ত
মরক্কোর জলরাশি
ভূমধ্যসাগরের প্রণালি
আটলান্টিক মহাসাগরের প্রণালি
স্পেনের জলরাশি
আন্তর্জাতিক প্রণালি
দক্ষিণ ইউরোপের ভূগোল
উত্তর আফ্রিকার ভূগোল
ইউরোপের প্রণালি
স্পেনের প্রণালি
জিব্রাল্টার প্রণালি
রিবোফ্লাভিন

রিবোফ্লাভিন (Riboflavin), শরীরে কার্বোহাইড্রেট, স্নেহ এবং প্রোটিনের পরিপাক ও ব্যবহারে এবং শক্তি উৎপাদনের জন্য অপরিহার্য একটি পদার্থ। এটি ভিটামিন বি২ নামেও পরিচিত। ত্বকের স্বাস্থ্যের জন্য এটি অত্যন্ত গুরুত্বপূর্ণ। কিডনীর উপরে অবস্থিত অ্যাড্রিনাল গ্রন্থিতে কিছু বিশেষ হরমোন উৎপাদনেও এটি প্রয়োজনীয়। রিবোফ্লাভিন পানিতে দ্রবণীয়। এটি শরীরে জমা হয় না এবং ঘাম বা প্রস্রাবের সাথে শরীর থেকে বেরিয়ে যায় বলে সর্বদা এটিকে শরীরে যোগান দিতে হয়।

দুধ, পনির, দই, মাংস, কলিজা, সবুজ শাকপাতা, ডিম ইত্যাদি রিবোফ্লাভিনের ভাল উৎস। খাবারে রিবোফ্লাভিনের অভাব ঘটলে ত্বকে প্রদাহ, খুশকি, ঘা, ইত্যাদির প্রকোপ বেড়ে যায়। অবসাদ, চোখে জ্বালাপোড়া, মুখের ভেতরে ঘা, ঠোঁট ফেটে যাওয়া ইত্যাদি ঘটে থাকে।

তথ্যসূত্র

আরও পড়ুন

বহিঃসংযোগ

 Riboflavin bound to proteins in the PDB

ভিটামিন বি
বিশ্ব স্বাস্থ্য সংস্থার অপরিহার্য ঔষধ
ই-সংখ্যায়িত খাদ্যে সংযোজিত দ্রব্য
খাদ্য রঞ্জক
কো-এনজাইম
পশ্চিম ইউরোপীয় সজারু

পশ্চিম ইউরোপীয় সজারু (বৈজ্ঞানিক নাম: Erinaceus europaeus) এরিনাসিয়াস গণের এক পরজাতির সজারু।

চিত্রশালা

তথ্যসূত্র 

সজারু
ইউরোপের স্তন্যপায়ী
১৭৫৮-এ বর্ণিত স্তন্যপায়ী
কার্ল লিনিয়াস কর্তৃক নামকরণকৃত ট্যাক্সা
গোত্র (জীববিজ্ঞান)

গোত্র বা পরিবার (লাতিন: familia, ফামিলিয়া) জীববৈজ্ঞানিক শ্রেণিবিন্যাসের একটি ধাপ। জীববিজ্ঞানে শ্রেণিবিন্যাস বলতে বোঝায়:

 একটি শ্রেণিবিন্যাসগত ধাপ। অন্যান্য গুরুত্বপূর্ণ ধাপগুলো হল জগৎ, পর্ব, শ্রেণী, বর্গ, গণ ও প্রজাতি। শ্রেণিবিন্যাসের ধারায় গোত্রের অবস্থান বর্গ ও গণের মাঝামাঝি। গোত্রের পরবর্তী কোন ধাপের প্রয়োজন হলে তাদের উপগোত্র বা উপপরিবার বলা হয়।
 একটি শ্রেণিবিন্যাসের একক বা ট্যাক্সন।

কীভাবে একটি গোত্র নির্ধারণ করা যাবে বা কোন কোন বৈশিষ্ট্যের ভিত্তিতে একটি গোত্র নির্ধারণ করা হয় তা সম্পূর্ণ নির্ভর করে শ্রেণিবিন্যাসবিদের উপর। গোত্র নির্ধারণের ব্যাপারে কোন ধরাবাঁধা নিয়ম নেই। অনেকসময় একাধিক শ্রেণিবিন্যাসবিদ একই গোত্রের ব্যাপারে ভিন্ন মত ব্যক্ত করলে মতভেদের সৃষ্টি। তবে বেশিরভাগ ক্ষেত্রেই শ্রেণিবিন্যাসবিদগণ একটি বৈশ্বিক নীতিমালা মেনে চলেন এবং কয়েকটি বাদে অধিকাংশ গোত্রের ব্যাপারে তারা একমত পোষন করেন।

তথ্যসূত্র

বৈজ্ঞানিক শ্রেণিবিন্যাস
গোত্র (জীববিজ্ঞান)
নয়াপ্লাতোবাদ

প্লোতিনোস (গ্রিক: Πλωτῖνος, লাতিন: Plotinus) (২০৪/৫ - ২৭০) প্রাচীন মিশরে জন্মগ্রহণকারী গ্রিক বংশোদ্ভূত দার্শনিক যাকে নয়াপ্লাতোবাদের জনক হিসেবে অভিহিত করা হয়। প্লেটোর দর্শন থেকে উদ্বুদ্ধ হয়ে তিনি একটি জটিল আধ্যাত্মিক বিশ্বতত্ত্ব তৈরি করেন যার মৌলিক উপাদান তিনটি- একক সত্ত্বা, বুদ্ধিমত্তা এবং আত্মা। তার মতে এই তিন সত্ত্বার সৃজনশীল সমন্বয়ের মাধ্যমেই সকল সত্ত্বা অস্তিত্ব লাভ করে। এই উৎপত্তি কেবল কার্যকারণ নয় বরং এক ধরনের ধ্যানের উপরও নির্ভর করে। বুদ্ধিবৃত্তিক ধ্যানকে তিনি সৃষ্টির মূলনীতির সাথে মিলিয়েছেন, তার বিশ্বে ধ্যানের মাধ্যমেই সকল সত্ত্বা একত্রিত হয়ে সর্বব্যাপী বাস্তবতা তৈরি করে। প্লোতিনোসকে পুরোপুরি সর্বপ্রাণবাদী বলা যাবে না কিন্তু এটা সত্য যে তার জগতে শূন্য থেকে কিছু সৃষ্টি হতে পারে না।

বিশ্বতাত্ত্বিক চিন্তাভাবনার পাশাপাশি প্লোতিনোস অনুভূতি উপলব্ধির প্রক্রিয়া এবং জ্ঞান নিয়ে একটি অনন্য তত্ত্ব প্রস্তাব করেছিলেন। এই তত্ত্বের ভিত্তি হিসেবে যে ধারণা কাজ করেছিল তা হচ্ছে, মন কেবল একটি জড় তথ্য সংগ্রাহক নয়, সে কম্পিউটারের মত কেবল তথ্য সংগ্রহ করে চলে না, বরং তার অনুভবের বস্তুটিকে সে তার মত করে রূপ ও গড়ন দেয়। এ হিসেবে তাকে আধুনিক রূপতত্ত্বের (ফেনোমেনোলজি) অগ্রদূত হিসেবে বিবেচনা করা যায়। উল্লেখ্য মাত্র বিংশ শতকে জার্মান দার্শনিক এডমুন্ড হুসার্ল রূপতত্ত্বের জন্ম দিয়েছেন।

প্লোতিনোস মনে করতেন আত্মার দুটি অংশ রয়েছে- উচ্চকক্ষ ও নিম্নকক্ষ। উচ্চকক্ষ অপরিবর্তনীয় ও স্বর্গীয় এবং নিম্নকক্ষ থেকে পুরোপুরি আলাদা থাকা সত্ত্বেও সে নিম্নকক্ষকে প্রাণ দেয়। নিম্নকক্ষ ব্যক্তিত্বের প্রতিনিধিত্ব করে, সুতরাং এতেই সব ধরনের আবেগ-অনুভূতি ও কলঙ্কের অবস্থান। এই দ্বিকক্ষবিশিষ্ট আত্মাকে সমর্থন করতে গিয়ে তিনি মানুষের ব্যক্তিগত নৈতিকতাবোধকে পুরোপুরি অবজ্ঞা করেন এবং কেবলমাত্র কোন মরমী উপায়ে উচ্চকক্ষের সাথে মিলিত হওয়াকেই নৈতিকতা অর্জনের একমাত্র উপায় হিসেবে গণ্য করেন। প্লোতিনোসের দর্শনের প্রায় পুরোটাই তার প্রবন্ধসমগ্রে পাওয়া যায় যা তার ছাত্র পোরফিরিওস ছয় খণ্ডে সংকলন করেছিলেন, প্রতি খণ্ডে নয়টি করে প্রবন্ধ ছিল। এই রচনাসমগ্র বর্তমানে Enneads নামে পরিচিত। প্লোতিনোস এর এই ধারণা এবং শিক্ষা থেকে নয়াপ্লাতোবাদ সৃষ্টি ।

বর্তমান সময়ে নয়াপ্লাতোবাদ শব্দটি দ্বারা ৩য় শতকের কুহেলিকাময় ধর্মীয় দর্শনকে বোঝানো হয়, যা দার্শনিক প্লটিনাস এর দ্বারা প্রতিষ্ঠিত এবং প্লেটোর দেওয়া শিক্ষা যার ভিত্তি।

তথ্যসূত্র 
২.Edward Moore, Plotinus, Internet Encyclopedia of Philosophy,

দর্শন
৩য় শতাব্দীতে প্রতিষ্ঠিত
রহস্যবাদ
অদ্বৈতবাদ
আধ্যাত্মিকতা
সার্বজনীনতাবাদ
পশ্চিমা রহস্যবাদ